Obavijest o upisu djece u 1. razred osnovne škole za šk. god. 2025./2026.

Dragi roditelji, upisi u prvi razred osnovne škole za školsku godinu 2025./2026. provest će se **elektroničkim putem**, korištenjem Nacionalnog informacijskog sustava upisa u osnovne škole.

Prijava odnosno zahtjev roditelja za upis djece u prvi razred podnosit će se na sljedeći način:

* prijave za redovan upis podnosit će se **od 15. 2. 2025. do 15. 3. 2025.**
* prijave za redovan upis djece s teškoćama u razvoju podnosit će se **od 1. 2. 2025. do 15. 4. 2025.**
* zahtjevi za prijevremeni upis ili privremeno oslobađanje od upisa u prvi razred podnosit će se **od 15.** **2. 2025. do 31. 3. 2025.**

Roditelji će moći podnijeti prijavu za upis djeteta u prvi razred osnovne škole preko poveznice [https://osnovne.e-upisi.hr](https://osnovne.e-upisi.hr/).

U sustavu će biti vidljivi opći podaci o djetetu i škola na čijoj se listi školskih obveznika dijete nalazi prema mjestu prebivališta, odnosno boravišta.

Odmah po podnošenju prijave roditelji će moći odabrati mogućnosti koje im se nude u dodijeljenoj školi, npr. izborne predmete i sl.

S obzirom na to da se u sustav za elektroničke upise u osnovne škole ulazi preko portala e-Građani, roditelji koji nemaju vjerodajnice za ulazak u portal, trebaju se javiti školi kojoj pripadaju prema upisnom području koja će prijavu za upis njihovog djeteta izvršiti umjesto njih.

**Tko su školski obveznici?**

Školski obveznici su djeca koja do 1. travnja 2025. godine imaju navršenih šest godina života, odnosno djeca rođena od 1. travnja 2018. do 31. ožujka 2019. godine te djeca kojoj je za školsku godinu 2024./2025. rješenjem odgođen upis u prvi razred osnovne škole. Iznimno, u prvi razred osnovne škole mogu se upisati i djeca rođena od 1. travnja 2019. godine do 31. prosinca 2019. za koju roditelj/skrbnik želi ostvariti pravo na prijevremeni upis u prvi razred osnovne škole.

**Roditelji će uskoro dobiti i obavijest o terminima održavanja roditeljskoga sastanka, testiranja djece u školi i liječničkoga pregleda.**

Za sve ostale informacije možete se obratiti na mail: [ured@osakl.hr](mailto:ured@osakl.hr).